ลงทะเบียนผู้มีรายได้น้อยวันสุดท้ายคึกคัก
ประชาชนเดินทางมาลงทะเบียนผู้มีรายได้น้อยวันสุดท้ายคึกคัก ออมสินคาดยอดลงทะเบียนผ่านธนาคารเพิ่มเป็น 3.3 ล้านราย
15 พ.ค. 2560

ประชาชนเดินทางมาลงทะเบียนผู้มีรายได้น้อยวันสุดท้ายคึกคัก ออมสินคาดยอดลงทะเบียนผ่านธนาคารเพิ่มเป็น 3.3 ล้านรายเมื่อวันที่ 15 พ.ค. บรรยากาศการลงทะเบียนเพื่อรับสวัสดิการรัฐ หรือ ลงทะเบียนผู้มีรายได้น้อยวันสุดท้ายคึกคัก มีประชาชนเดินทางมาลงทะเบียนตามสาขาของธนาคารที่เปิดรับลงทะเบียนค่อนข้างมากเมื่อเทียบกับช่วงก่อนหน้านี้ โดยเฉพาะสาขาของธนาคารออมสิน และสาขาของธนาคารเพื่อการเกษตรและสหกรณ์การเกษตร หรือ ธ.ก.ส. ทั่วประเทศ นายชาติชาย พยุหนาวีชัย ผู้อำนวยการธนาคารออมสิน กล่าวว่า วันนี้เป็นวันสุดท้ายของการเปิดรับลงทะเบียนคาดว่ายอดลงทะเบียนรอบนี้ผ่านธนาคารออมสินจะเพิ่มขึ้นเป็น 3.3 ล้านราย เพิ่มจากรอบแรกที่มียอดผู้ลงทะเบียน 2.5 ล้านราย หลังจากนั้นธนาคารออมสินจะบันทึกข้อมูลส่งให้กระทรวงการคลังวันที่ 18 พ.ค. 2560 สำหรับผู้ที่ลงทะเบียน และแจ้งว่าเป้นผู้มีรายได้น้อยต่ำกว่า 3 หมื่นบาทต่อปี ธนาคารจะมีโครงการอบรม สร้างอาชีพ สร้างรายได้เสริมให้กับผู้มีรายได้น้อยซึ่งจะร่วมกับหลายหน่วย เช่น การเคหะแห่งชาติ เพื่ออบรมอาชีพให้กับชุมชนในแฟลตของการเคหะฯ  การอมรมการทำอาหาร หัตถกรรม ช่างฝีมือ เพื่อสร้างรายได้เสริม เพราะกลุ่มดังกล่าวยังไม่มีกำลังชำระหนี้ แต่เมื่อเข้มแข็งมีกำลังประกอบอาชีพเป็นต้น รายงานข่าวจากกระทรวงการคลัง เปิดเผยว่า คาดว่ายอดผู้ลงทะเบียนในวันสุดท้ายจะมีจำนวนรวมทั้งสิ้นไม้น้อยกว่า 14 -15 ล้านราย และเมือปิดรับลงทะเบียนแล้วจะนำข้อมูลให้กรมสรรพากร กรมที่ดิน ธนาคารแห่งประเทศไทย (ธปท.) สถาบันการเงิน เพื่อตรวจสอบคุณสมบัติที่กำหนดไว้ และประกาศรายชื่อตั้งแต่วันที่ 1 ส.ค. 2560 และจะเริ่มแจกบัตรสวัสดิการให้กับประชาชนเพื่อนำไปใช้บริการได้ในเดือน ก.ย. 2560 นี้